Emirates kuboku 2008
Emirates kuboku 2008 - 2008-ci ildə keçirilən sayca 2-ci Emirates kuboku. 2-3 avqust tarixləri arasında keçirilmişdir. Bütün oyunlar Londonun Emirates stadionunda baş tutmuşdur. Turnirdə İspaniyanın Real Madrid, İtaliyanın Yuventus, Almaniyanın Hamburq və təşkilatçı Arsenal klubları iştirak etmişdirlər. Real Madrid ilə Yuventus və Arsenal ilə Hamburq aralarında oyun keçirməmişdirlər. Turnirin qalibi Hamburq olmuşdur. Beləliklə Hamburq təşkilatçı Arsenal xaricində kuboku başı üzərinə qaldıran ilk klub olmuşdur.